Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 238

6. évfolyam Évi óraszám: 18 Belépő tevékenységformák Egy szabadon választott néprajzi-nyelvjárási tájegység megismerésében érvényesülő tevékenységek: Értelmezik a tájegység nevét (pl. Erdély, Székelyföld, Kalotaszeg, Zoboralja, Kárpátalja). Elhelyezik a térképen a tájegységet, megnevezi vásáros központjait, felsorolják néhány nevezetes települését. Megismerik főbb néprajzi jellegzetességeit, jellemzik az itt élők természeti környezetét, gazdálkodását, tárgyi és szellemi néprajzának néhány konkrét alkotását. Gyűjtenek, rajzolnak népművészeti motívumokat, tárgyakat pl. varrottast, fafaragást, lakóházat, szoba- és konyhabelsőt, viseletet. Hallgatnak népzenét, megismerik a jellegzetes hangszereket, közös zenélési élethelyzeteket (pl. lakodalom, temetés). Megtanulnak és előadnak néhány népdalt, mesét, balladát. Felelevenítenek, eljátszanak néhány jellegzetes népszokást. Összehasonlítják a tárgyi és a szellemi kultúra köréből vett néhány kifejező példán keresztül a magyar népi kultúra és a szomszéd vagy rokon népek népi kulturáját, pl. természeti környezetét, életmódját, lakást, öltözködést, hagyományokat, szokásokat. Témakörök Tartalmak Kitekintés szomszédaink és a világ népeinek kultúrájára Életmódbeli jellegzetességek különböző népek körében. Példák a tárgyi és a szellemi kultúra köréből: a magyar népi kultúra és a szomszéd vagy rokon népek közötti kulturális hasonlóságokra és különbségekre. Történetek, mondák, néprajzi leírások, útleírások, képek stb. alapján kitekintés szomszédaink, a rokon népek és a világ népeinek (törzsi társadalmak vagy letűnt magaskultúrák) kultúrájára egy-egy reprezentatív példa segítségével (pl. eszkimók, busmanok, nomádok). Néprajzi és nyelvjárási tájegységek A tanév során az alábbi témák közül egyet fel kell dolgozni: Erdély és a Részek Erdély és a Részek fogalma földrajzi, történeti és néprajzi szempontok alapján. Jellegzetes tájai (pl. Fekete-Körös völgye, Kalotaszeg, Mezőség, Torockó és vidéke, Székelyföld, Gyimes) és etnikai csoportjai, népeinek együttélése, és valamelyik néprajzi egység közelebbi megismerése az alábbiak közül. Kalotaszeg Földrajzi elhelyezkedése, természeti adottságai, vásáros központja. Hagyományos gazdálkodás (pl. állattartás, földművelés). Tárgyi kultúra (építkezés, háziipar, pl. kenderfeldolgozás, szalmakalap-készítés, fazekasság, szűcsmesterség; népviselet, hímzés, faragás). Folklór (néptánc, pl. legényes, népzene, népszokások). Mezőség Földrajzi elhelyezkedése. Hagyományos gazdálkodás, pl. állattartás, földművelés. Tárgyi kultúra, pl. népviselet, szőttes, hímzés. Szellemi kultúra, pl. népzene, néptánc (pl. széki lassú), népdal, népszokás (pl. kántálás, betlehemezés). Székelyföld Földrajzi elhelyezkedése, jelentős tájai, a székely etnikai csoport (pl. eredetük, jellegzetes katonai szervezetük, kiváltságaik, közigazgatásuk). Hagyományos életformájuk jellemzői (havasi állattartás, erdőgazdálkodás, földművelés); kölcsönös segítség. Tárgyi népi kultúra (pl. székely kapu, festett bútorok, cserge, szőttes, népviselet, festékes, kerámia). Népköltészet, pl. népballadák, népmese, monda. Népzene, néptánc, pl. forgatós; népszokások (pl. határkerülés, hesspávázás). 2000/95/II. szám Gyimes Földrajzi elhelyezkedése. Hagyományos gazdálkodás (állattartás, erdőgazdálkodás). Tárgyi kultúra: építkezés (pl. boronafalú ház), népviselet, népi díszítőművészet. Folklór (népi vallásosság, pl. archaikus népi imádságok), népzene (pl. keserves), néptánc (pl. körtánc, páros és sortánc, népszokások). A Kárpátokon túl: Moldva földrajzi elhelyezkedése, vallása. A magyarság megtelepedése, falvaik (pl. Lészped, Klézse, Pusztina, Szabófalva), egy töredékük áttelepülése a 20. században a Dunántúlra. A moldvai magyarok lélekszáma, anyanyelvük megőrzésének nehézségei. Életmódbeli jellegzetességeik, tárgyi (pl. népviselet, szőttes, lakásberendezés) és szellemi kultúrájuk (népköltészet, népzene, néptánc, néphit, nyelvjárás). Kárpátalja földrajzi elhelyezkedése, lakosságának nemzetiségei és együttélésük (magyar, rutén, román, német, szlovák). Jelentősebb városok. Hagyományos gazdálkodás (pl. irtásgazdálkodás, fakitermelés, havasi pásztorkodás, kenderfeldolgozás). Tárgyi néprajz (pl. szövés, hímzés). Népköltészet (betyárballadák, Mátyás királyról szóló mondák). A továbbhaladás feltételei A tanuló vegyen részt a néphagyományok megismerésében, például sajátítson el egy-egy tájegységre jellemző népszokást, népi játékot, népdalt, népköltészeti alkotást. Ismerjen néhány kézműves tevékenységet, végezzen honismereti, néprajzi gyűjtőmunkát. Válasszon a televízió műsorkínálatából vagy a könyvtár, videotéka stb. kínálatából néprajzi tárgyú filmeket, fotókat, könyveket. Fogalmazza meg tapasztalatait, megfigyeléseit, ismerje a vidék nyelvének, népi kultúrájának néhány jellegzetes kifejezését. Ismereteit tudja más tárgyakban tanultakhoz kapcsolni: pl. történelem, irodalom, rajz és vizuális kultúra, ének-zene. 2000/95/II. szám EMBER- ÉS TÁRSADALOMISMERET, ETIKA

Source: https://magyarkozlony.hu/hivatalos-lapok/adffe7fc82c65dc483a50070dd6b15c0237a64f7/dokumentumok/ff77ab52fcfbd7d427f74c421c17bcf6216cabdb/letoltes